CELEX: C2004/300/06
Language: sk
Date: 2004-12-04 00:00:00
Title: Rozsudok Súdneho dvora (tretia komora) zo 14. októbra 2004 vo veci C-39/02 (návrh na začatie konania o prejudiciálnej otázke podaný Højesteret): Mærsk Olie & Gas A/S proti Firma M. de Haan en W de Boer (Bruselský dohovor — Konanie o zriadenie fondu obmedzujúceho zodpovednosť z prevádzky lode — Žaloba na náhradu škody — Článok 21 — Prekážka konania začatého na inom súde — Zhoda v účastníkoch konania — Súd, ktorý začal konanie ako prvý — Zhoda v dôvode a predmete — Neprítomnosť — Článok 25 — Pojem rozhodnutie — Článok 27 bod 2 — Zamietnutie uznania)

4.12.2004   
            
            
               SK
            
            
               Úradný vestník Európskej únie
            
            
               C 300/4
            
         Rozsudok Súdneho dvora
   (tretia komora)
   zo 14. októbra 2004
   vo veci C-39/02 (návrh na začatie konania o prejudiciálnej otázke podaný Højesteret): Mærsk Olie & Gas A/S proti Firma M. de Haan en W de Boer (1)
   
   (Bruselský dohovor - Konanie o zriadenie fondu obmedzujúceho zodpovednosť z prevádzky lode - Žaloba na náhradu škody - Článok 21 - Prekážka konania začatého na inom súde - Zhoda v účastníkoch konania - Súd, ktorý začal konanie ako prvý - Zhoda v dôvode a predmete - Neprítomnosť - Článok 25 - Pojem rozhodnutie - Článok 27 bod 2 - Zamietnutie uznania)
   (2004/C 300/06)
   Jazyk konania: dánčina
   Vo veci C-39/02, predmetom ktorej je návrh na začatie konania o prejudiciálnej otázke za použitia Protokolu z 3. júna 1971 o výklade Súdneho dvora Dohovoru o súdnej právomoci a výkone rozhodnutí v občiansko-právnej a obchodno-právnej oblasti zo dňa 27. septembra 1968, podaným Højesteret (Dánsko) rozhodnutím z 8. februára 2002, doručeným Súdnemu dvoru 13. februára 2002 vo vzťahu ku konaniu medzi Mærsk Olie & Gas A/S a Firma M. de Haan en W de Boer, Súdny dvor (tretia komora), v zložení: predseda A. Rosas, vykonávajúci funkciu predsedu tretej komory, sudcovia R. Schintgen (spravodajca) a N. Colneric, generálny advokát: P. Léger, tajomník: H. von Holstein, zástupca súdneho tajomníka, vyhlásil dňa 14. októbra 2004 rozsudok, ktorého výrok znie:
   
               1)
            
            
               Návrh na začatie konania podaný na súde zmluvného štátu majiteľom lode s cieľom zriadenia fondu obmedzujúceho zodpovednosť a označujúci prípadného poškodeného, na jednej strane a žaloba na náhradu škody podaná na súde iného zmluvného štátu týmto poškodeným proti majiteľovi lode, na druhej strane, nepredstavuje prekážku súdneho konania začatého na inom súde v zmysle článku 21 Dohovoru o súdnej právomoci a výkone rozhodnutí v občiansko-právnej a obchodno-právnej oblasti zo dňa 27. septembra 1968, ako bol zmenený Zmluvou o pristúpení Dánskeho kráľovstva, Írska a Spojeného kráľovstva Veľkej Británie a Severného Írska.
            
         
               2)
            
            
               Rozhodnutie nariaďujúce zriadenie fondu obmedzujúceho zodpovednosť aké bolo vydané vo veci samej, je súdnym rozhodnutím v zmysle článku 25 tohto dohovoru.
            
         
               3)
            
            
               Rozhodnutie o zriadení fondu obmedzujúceho zodpovednosť bez predbežného súdneho doručenia dotknutému veriteľovi, pričom tento podal proti nemu odvolanie namietajúc príslušnosť súdu, ktorý vydal toto rozhodnutie, nemôže byť predmetom zamietnutia uznania v inom zmluvnom štáte podľa článku 27 bod 2 uvedeného dohovoru za podmienky, že bolo náležite žalovanému oznámené alebo doručené a s dostatočnou lehotou pre žalovaného.
            
         
      (1)  Ú. v. ES C 109 zo 4.5.2002